Deurbraak in soektog na rondloperleeu | Maroela Media
Die soekgeselskap op die spoor van ŉ rondloperleeu wat Vrydag uit die Karoo Nasionale Park naby Beaufort-Wes in die Wes-Kaap ontsnap het, het Maandag laatmiddag ŉ deurbraak in hul soektog gemaak.
Volgens Nico van der Walt, bestuurder van die Karoo Nasionale Park, het die soektog om 16:30 vrugte afgewerp toe spoorsnyers op ŉ leeuspoor op ŉ plaas, sowat 7 km van die park se noord-oostelike grens, afgekom het.
“Hoewel dit moeilik is om te sê hoe vars dié spoor is, is dit ten minste ŉ positiewe deurbraak in die soektog,” sê Van der Walt.
Maroela Media het vroeër berig ŉ leeu het Vrydag onder deur ŉ heining van die park ontsnap nadat swaar reënval veroorsaak het dat grond onder die heining weggespoel het. ŉ Eskomwerker het die dier in die Molteno-pas gewaar waarna ŉ soektog binne ŉ radius van 40 km in ŉ oostelike rigting vanaf die park begin is.
Van der Walt het gesê die soekgeselskap het Maandag tot donker spoorgesny waarna die soektog vanoggend om dagbreek hervat is.
Bedrywighede in die distrik gaan voort soos normaal ten spyte daarvan dat die rondloperleeu steeds op vrye voet is.
Die Beaufort-Wes Kanniedood Marathon se roete deur die park buite die dorp het oor die naweek glad verloop, sonder enige teken van dié wilde dier.
Selma Murray, organiseerder van die marathon, het aan Maroela Media gesê dat die marathon se roete van 42 km gedeeltelik deur die park geloop het. Sy ontken dat die marathon se roete verander moes word soos sommige media berig. “Alles het soos normaal voortgegaan. Ek dink nie die deelnemers was eers bewus van die leeu nie,” sê sy.
Volgens Murray het Van der Walt wel meer veldwagters langs die roete geplaas om ŉ oog oor deelnemers te hou.
Die soektog na die rondloperleeu duur voort.
ek hoop nou net nie die leeu gaan dood geskiet word as hy gekry word nie! Dis nie sy skuld dat die heining mee gegee het agv die reen nie.
Tino · 11 maande gelede
Natuurlik gaan hulle hom skiet!
Hoe het jy gedink?
Sal seker ‘n dart wees soos met Sylvester…
Hehehehe gaan seker net roep
“Kietsie Kietsie” :)
Sekerlik banger vir ons as ons vir hom…. Mag hulle besluit om net te “dart” ..Ons wag in spanning.
Soos met Sylvester glo ek ook dat veediefstal sal afneem sou daar plase naby wees..
Ek is seker dat al die spoed rekords op daardie marathon gespat het.
tg · 11 maande gelede
Hier kuier n regte boesman seun vir my vir n week , se net, hy kan spoorsny.
Hy is besig met sy finale n6 , n wonderkind
“Run Forest … RUN!!!
Hoop hy kom weg!
LOL: Kietsie , Kietse – Sarkasme is die eerste teken van ‘n verrotte brein.
Al van verdowings pyle gehoor!!!!!!!!!!!!!!!!!!!!!!!!!!!!!!!!!!!
Moet hom net nie dood skiet nie. Dis net n jagdier en hy weet nie van beter nie.
JoeMoer · 11 maande gelede
hasta la vista baby……phew! Daar skiet hul die verkeerde dier…Die Blou Bul!